CELEX: 22014D0004
Language: el
Date: 2014-02-14 00:00:00
Title: Απόφαση της Μεικτής Επιτροπής του ΕΟΧ, αριθ. 4/2014 της 14ης Φεβρουαρίου 2014 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

17.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 211/7
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 4/2014
   της 14ης Φεβρουαρίου 2014
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 763/2013 της Επιτροπής, της 7ης Αυγούστου 2013, για την τροποποίηση του κανονισμού (ΕΚ) αριθ. 637/2009 όσον αφορά την ταξινόμηση ορισμένων φυτικών ειδών για σκοπούς αξιολόγησης της καταλληλότητας των ονομασιών των ποικιλιών (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Η εκτελεστική οδηγία 2013/45/ΕΕ της Επιτροπής, της 7ης Αυγούστου 2013, για την τροποποίηση των οδηγιών του Συμβουλίου 2002/55/ΕΚ και 2008/72/ΕΚ και της οδηγίας 2009/145/ΕΚ της Επιτροπής όσον αφορά τη βοτανική ονομασία της ντομάτας (2) πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Η παρούσα απόφαση αφορά νομοθεσία σχετικά με τα φυτοϋγειονομικά θέματα. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
            
         
               (4)
            
            
               Το παράρτημα I της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο III του παραρτήματος I της συμφωνίας για τον ΕΟΧ τροποποιείται ως εξής:
   
               1)
            
            
               Στο σημείο 12 (οδηγία 2002/55/ΕΚ του Συμβουλίου) του μέρους 1 προστίθεται η ακόλουθη περίπτωση:
               
                           «—
                        
                        
                           
                              32013 L 0045: Εκτελεστική οδηγία 2013/45/ΕΕ της Επιτροπής, της 7ης Αυγούστου 2013 (ΕΕ L 213 της 8.8.2013, σ. 20).».
                        
                     
         
               2)
            
            
               Στο σημείο 18 [κανονισμός (ΕΚ) αριθ. 637/2009 της Επιτροπής] του μέρους 2 προστίθενται τα ακόλουθα:
               «, όπως τροποποιήθηκε με:
               
                           —
                        
                        
                           
                              32013 R 0763: Εκτελεστικός κανονισμός (ΕΕ) αριθ. 763/2013 της Επιτροπής, της 7ης Αυγούστου 2013 (ΕΕ L 213 της 8.8.2013, σ. 16).».
                        
                     
         
               3)
            
            
               Στο σημείο 55 (οδηγία 2009/145/ΕΚ της Επιτροπής) του μέρους 2 προστίθενται τα ακόλουθα:
               «, όπως τροποποιήθηκε με:
               
                           —
                        
                        
                           
                              32013 L 0045: Εκτελεστική οδηγία 2013/45/ΕΕ της Επιτροπής, της 7ης Αυγούστου 2013 (ΕΕ L 213 της 8.8.2013, σ. 20).».
                        
                     
         Άρθρο 2
   Τα κείμενα του εκτελεστικού κανονισμού (ΕΕ) αριθ. 763/2013 και της εκτελεστικής οδηγίας 2013/45/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 15 Φεβρουαρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 14 Φεβρουαρίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 213 της 8.8.2013, σ. 16.
   
      (2)  ΕΕ L 213 της 8.8.2013, σ. 20.
   
      (3)  Δεν έχουν αναφερθεί συνταγματικές απαιτήσεις.